Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 735

14. Munkavégzés tetõszerkezeteken 14.1. Ahol a veszély elhárítása miatt szükséges, vagy ahol a magasság vagy a lejtés meghaladja az e jogszabályban meghatározott értéket, ott együttes, megelõzõ intézkedéseket kell tenni a munkavállalók lezuhanásának, valamint a szerszámok vagy más tárgyak és anyagok leesésének megakadályozására. 14.2. Ahol a munkavállalóknak tetõn vagy tetõ közelében, vagy bármilyen más törékeny anyagokból készített felületen kell dolgozni, ott megelõzõ intézkedéseket kell tenni annak biztosítására, hogy a munkavállalók ne léphessenek a törékeny anyagokból készült felületre vagy ne zuhanjanak le. 14.3. Azokon a tetõszerkezeteken, amelyeknek dõlésszöge a 20 fokot meghaladja, de 45 foknál nem nagyobb és magassága a talajszinthez képest eléri a 2 métert, munkát csak akkor szabad végezni, ha az e rendeletben meghatározottak szerinti védõberendezést és a munkát végzõk zuhanás elleni védelmét kialakították. 14.4. A vizes, a csúszós vagy a töredezett tetõborítás esetén a 20 fok dõlésszög alatt is szükséges a munkavállalók lezuhanása és a tárgyak leesése elleni védelem biztosítása. 14.5. A tetõfedõ-felfekvõ létrát minden esetben rögzíteni kell. Amennyiben a tetõszerkezet dõlésszöge meghaladja a 45 fokot, a munka elvégzéséhez rögzített munkaülést kell alkalmazni. 14.6. Szalma- és nádtetõ készítésénél a tetõfedõ-felfekvõ létrát megfelelõ teherbírású és 40 cm hosszúságú kapaszkodó horoggal kell kialakítani. 14.7. Tetõfedõ felvonó (mozgó munkaülés) tetõsíkban történõ alkalmazása esetén az e rendeletben meghatározott leesés elleni védelmet nyújtó felszereléseket nem kell kialakítani. 14.8. A biztonsági kötélzetet olyan helyre kell rögzíteni, ahol az megfelelõen el tudja viselni az esetleges lezuhanásból adódó terhelést. A kikötési pontokat elõzetesen meg kell határozni, és szükség esetén méretezni kell. 14.9. A tetõn végzett munka esetében, ha a munkavállaló különös veszélyeknek van kitéve, legalább két személy együttesen végezheti a munkát. Ilyen tevékenységnek kell tekinteni a 45 fokos hajlásszögnél nagyobb, valamint a havasjeges tetõn végzett munkát. 14.10. A hullámpala elhelyezési munkálatokat legalább 30 mm vastagságú és 50 cm széles, legalább II. osztályú deszkaanyagból készített, hosszanti és keresztirányban elhelyezett, csúszásmentesen kialakított és rögzített padozatról szabad végezni. 14.11. Tetõfedés elõtt a tetõszerkezet lécezését felül kell vizsgálni, a csomós, veszélyesnek minõsülõ, elkorhadt, hibás léceket ki kell cserélni és a munkát csak ezek után szabad megkezdeni. 2002/24. szám 14.12. A munkakezdés elõtt a tetõn áthaladó vagy a munkavégzés közelében lévõ csupasz villamos vezetéket feszültségmentesíteni kell. 14.13. Üzemek fedési vagy javítási munkálatainál a munkavégzés ideje alatt a munkatérre kiáramló gázok és gõzök ellen a munkavállalókat védeni kell a gázok, gõzök elvezetésével, a kiáramlást okozó tevékenység megszüntetésével, illetve egyéni védõeszközök alkalmazásával. 14.14. Ha a tetõn munkát végeznek „Vigyázz, a tetõn dolgoznak!” feliratú táblával a munkavégzést a közlekedés szintjén jelezni kell. Szükség esetén elkerítéssel biztosítani kell, hogy senki ne kerülhessen olyan közelségbe, hogy az esetleg lehulló cserép vagy szerszám neki sérülést okozzon. 14.15. A tetõn munkát végezni csak csúszásmentes lábbeliben szabad. 14.16. A munka befejeztével a tetõt, a csatornákat naponként meg kell tisztítani a törmelékektõl, hulladékoktól. Anyag és szerszám a munka befejezése után a tetõn nem maradhat. 14.17. A fából készült tetõszerkezetek átalakításának megkezdése elõtt az egész tetõszerkezetet, illetve az abban lévõ elemeket teljes mértékben tehermentesíteni kell. Ha a tehermentesítés dúcolással nem oldható meg, akkor a kicserélésre kerülõ szerkezet mellé segédszerkezetet kell építeni. 14.18. Az acélszerkezetek és teherhordó faszerkezetek, továbbá az acélszerkezetek és a teherhordó faszerkezetek kapcsolatainak kialakítására szolgáló csavarok és kapcsolóelemek feleljenek meg a vonatkozó szabványok elõírásainak.

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes